title: Gaspar Juan de la Figuera
text: Gaspar Juan de la Figuera, naixito de Fraga (hué en o Baixo Cinca, Uesca) en 1537 y muerto en o monesterio de Montserrat (hué en Monistrol de Montserrat, Baches, Catalunya) o 15 de febrero de 1586, estió un eclesiastico aragonés, que plegó a estar bispe en os bispatos de Chaca (1578-1583), Albarrazín (1583-1585) y Leida (1585-1586).
  
  Actividatz eclesiasticas 
  En a suya carrera eclesiastica, Gaspar Juan de la Figuera estió canonche en a Seu d'o Salvador de Zaragoza, ta estar dimpués archidiacono d'a Seu de Santa María de Teruel.
  
  O 2 de chunio de 1578 fue nombrato bispe de Chaca, cargo d'o qual en prenió posesión o 21 de setiembre de 1578. En 1582 vesitó a Universidat de Uesca, como comisionato d'o Papa Gregorio XIII y d'o rei Felipe I d'Aragón. O 28 de marzo de 1583 fue nombrato bispe d'Albarrazín, y o 12 d'agosto de 1585 bispe de Leida. Dende iste zaguer cargo, prenió parte en as Cortz de 1585 en Monzón.
  
  Gaspar Juan de la Figuera morió o 13 de febrero de 1586 en o monesterio de Montserrat, en Catalunya, a on yera de vesita apostolica con Chuan de Bardaxí, asesor d'o Gubernador d'Aragón, y de Sant Chusep de Calasanz (yeran familia) ta solventar problemas de luitas de monches en o monesterio. Se diz que morió enverenato.
  
  Obras 
  1582: Estatutos d'a Universidat de Uesca.
  1584: Constitucions Sinodials d'a Diocesi d'Albarrazín.
  
  Vinclos externos 
   Gaspar Juan de la Figuera en www.catholic-hierarchy.org.
  
  Referencias 
  
  Bispes d'Aragón
  Bispes d'Albarracín
  Bispes de Chaca
  Bispes de Leida
  Naixius de Fraga
  Muertos en o Baches
  Muertos en a provincia de Barcelona
  1537 (naixencias)
  1586 (muertes)